Kontrola obsahuje dodržiavanie povinností samotnými cudzincami, ale aj inými fyzickými osobami a právnickými osobami v súvislosti s pobytom cudzinca. Pri výkone kontroly je policajt oprávnený vstupovať na miesta určené na podnikanie, zamestnanie alebo štúdium a do priestorov ubytovacích zariadení. Je oprávnený požadovať preukázanie totožnosti a vyžadovať vysvetlenie ku skutočnostiam, ktoré sú predmetom kontroly (§ 75 ods. 1 a 2 zákona č. 404/2011 Z.z. o pobyte cudzincov).
Ak policajný útvar pri kontrole pobytu zistí, že cudzinec sa preukázal falošným alebo pozmeneným dokladom, je oprávnený takýto doklad zadržať. Zadržať môže aj doklad, ktorý nebol vydaný na meno kontrolovaného cudzinca, a cudzinec sa týmto dokladom preukazuje ako vlastným, alebo ak bol štátnym orgánom štátu, ktorý ho vydal, vyhlásený za neplatný alebo odcudzený.
§ 75 ods. 3 zákona č. 404/2011 Z. z. o pobyte cudzincov. Dostupné online na: https://www.slov-lex.sk/ezbierky/pravne-predpisy/SK/ZZ/2011/404/20250715.
oprávnenie príslušníkov [[Term:policajný zbor|Policajného zboru]] pri zisťovaní plnenia podmienok pobytu a dodržiavania povinností [[Term:cudzinec¹|cudzinca]] podľa právnych noriem upravujúcich kontrolu [[Term:cudzinecký režim|cudzineckého režimu]]
Ďurčo, P. a kol.: Bezpečnostnoprávna terminológia. Bratislava: Akadémia PZ v Bratislave 2007.
individuálne schvaľovanie vstupu cudzinca na územie Slovenskej republiky
pobyt cudzinca na území Slovenskej republiky
protiprávny pobyt cudzinca na území Slovenskej republiky
vstup cudzinca na územie Slovenskej republiky
vycestovanie cudzinca z územia Slovenskej republiky
zákaz vstupu cudzinca na územie Slovenskej republiky